Brodajcate wjelkowe mloko

Brodajcate wjelkowe mloko (Euphorbia verrucosa) jo rostlina ze swójźby wjelkomlokowych rostlinow (Euphorbiaceae). 

 Wopis 
Brodajcate wjelkowe mloko jo trajne zele, kótarež dośěgnjo wusokosć wót 30 až do 50 cm. Rostlina wopśimjejo běłu mězgu.

Měnjate, swětłozelene łopjena su dłujkojte-owalne, sejźece, prědku śańko rězane a dośěgnu dłujkosć wót 2 až do 5 cm.

 Kwiśonki 
Kwiśo wót maja až do junija. Kwiśonkowe stołki su pózdatne wokołki a wobstoje zwětšego z pěś promjenjow a njasu žołte abo oranžowe šyroko-owalne abo wopak jajojte wusoke łopjeńka. Wobalka z wusokich łopjeńkow jo owalna, njezrosćona a krotko wogonkata. Załzy kwiśonkowych keluškow su owalne a žołte.

 Płody 
Płody su kapsle, kótarež njasu połkulowe až cylindriske brodawki a dośěgnu dłujkosć wót 3 až do 4 mm.

 Stojnišćo 
Rosćo na suchych łukach a pastwach, na nakłonjach. Ma lubjej suche, do dłymi duce zemje na pitśku śoplejšych stojnišćach.

 Rozšyrjenje 
Rostlina jo w srjejźnej a pódpołdnjowej Europje rozšyrjona.

 Wužywanje 

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 162, z wědomnostnym mjenim Euphorbia brittingeri Opiz a synonymom Euphorbia verrucosa L. 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 262 

 Wótkaze 

Kategorija:Wjelkomlokowe rostliny